Šiaurės Kaskadinių kalnų nacionalinis parkas

Šiaurės Kaskadinių kalnų nacionalinis parkas () – JAV nacionalinis parkas, esantis Vašingtono valstijoje. Į parko teritoriją patenką Šiaurės Kaskadiniai kalnai, kurių aukščiausia vieta – Gudo kalnas (2810 m).

 Ekologija 
Parkas, esantis beveik 2700 m virš jūros lygio, pasižymi bene didžiausia biologine įvairove tarp visų JAV nacionalinių parkų.

 Flora 
Šiaurės Kaskadinių kalnų nacionalinio parko florai įtakos turi kalnuotas reljefas, drėgmė, nuolydis ir dirvožemio tipai, bei gaisro ekologija. Daug skirtingų ekologinių nišų leido vystytis biologinei įvairovei. Tik nedaugelyje kitų Šiaurės Amerikos nacionalinių parkų užfiksuota tiek induočių rūšių, kiek turi Šiaurės Kaskadinių kalnų nacionalinio parkas. Suskaičiuota 1630 rūšių, o ekspertų vertinimu, pridėjus ne induočius augalus ir grybus žinomų augalų rūšių būtų dvigubai daugiau.

Skaičiuojama, kad parkas turi 960 km² sengirių. Kylant nuo žemiausių slėnių iki 610 m vyrauja kaliforninių cūgų, didžiųjų tujų ir didžiųjų pocūgių medelynai. Šios rūšys labai priklausomos nuo gilių dirvožemių, o 1000 metų senumo ir didesnių nei 61 m didžiųjų tujų galima aptikti prie Didžiojo Bebro upelio (Big Beaver Creek). Šiuos žemesnėje altitudėje augančius miškus galima pasiekti įvairiais parko takais. Tarp miško lajų galima pamatyti raudonalksnių ir didžialapių klevų, o miško tankmėje gausu paparčių, krūmų ir samanų.

 Fauna 
Parke yra daug įvairių gyvūnų rūšių, įskaitant 75 žinduolių rūšis, tokias kaip kojotas, rudoji lūšis, puma, briedis, elnias, ūdra, kalninė ožka ir juodasis lokys.

Pastebėta virš 200 rūšių paukščių, kurios Šiaurės Kaskadiniuose kalnuose poruojasi ir peri. Čia gyvena kilnusis ir baltagalvis erelis, taip pat dėmėtoji pelėda, puošnioji antis ir kai kurios žvirblių rūšys.

 Šaltiniai 

Kategorija:JAV nacionaliniai parkai
Kategorija:Vašingtonas (valstija)